एम्पायर स्टेट बिल्डिंग के ट्विटर हैंडल से एक ट्विट में कहा गया, न्यूयॉर्क सिटी की ओर से भारत दिवस की शुभकामनाएं। फेडरेशन ऑफ इंडियन एसोसिएशन (एफआईए) के साथ मिलकर हम आज रात लाइटों को भारतीय ध्वज के रंगों में रंग कर भारत के स्वतंत्रता दिवस को सम्मान दे रहे हैं।’ न्यूयॉर्क में भारत के महावाणिज्य दूत संदीप चक्रवर्ती, एफआईए के अध्यक्ष स्रुजल पारिख और गायक मिकी सिंह के साथ इस कार्यक्रम में शामिल हुए। इस दिन का जश्न मनाने के लिए विश्व के सबसे आकर्षक जलप्रपात नियाग्रा फॉल्स को भी केसरिया, सफेद और हरे रंग से जगमग किया गया।